**TEISĖS AKTŲ IŠRAŠAI**

**LIETUVOS RESPUBLIKOS**

**VIETOS SAVIVALDOS**

**ĮSTATYMAS**

**6 straipsnis. Savarankiškosios savivaldybių funkcijos**

Savarankiškosios (Konstitucijos ir įstatymų nustatytos (priskirtos) savivaldybių funkcijos:

25) savivaldybės saugomų teritorijų steigimas, apsauga ir tvarkymas;

**16 straipsnis. Savivaldybės tarybos kompetencija**

2. Išimtinė savivaldybės tarybos kompetencija:

33) savivaldybės saugomų teritorijų steigimas pagal Saugomų teritorijų įstatymo nustatytą tvarką, savivaldybės saugomų vietinės reikšmės gamtos ir kultūros paveldo objektų skelbimas.

**LIETUVOS RESPUBLIKOS APLINKOS MINISTRAS**

**ĮSAKYMAS**

**DĖL PASIŪLYMŲ DĖL SAUGOMŲ TERITORIJŲ STEIGIMO, JŲ RIBŲ KEITIMO TEIKIMO IR NAGRINĖJIMO TVARKOS APRAŠO IR PASIŪLYMŲ DĖL SAUGOMŲ TERITORIJŲ STEIGIMO, JŲ RIBŲ KEITIMO NAGRINĖJIMO KOMISIJOS SUDARYMO PATVIRTINIMO**

2009 m. rugpjūčio 26 d. Nr. D1-491

Vilnius

7. Savivaldybių institucijos, nevyriausybinės organizacijos, fiziniai ir juridiniai asmenys (toliau – pasiūlymų teikėjai) pasiūlymą dėl saugomos teritorijos steigimo, jų ribų keitimo, gamtos paveldo objektų paskelbimo saugomu (toliau – pasiūlymas) teikia Valstybinei saugomų teritorijų tarnybai prie Aplinkos ministerijos (toliau – Tarnyba). Pasiūlymą dėl savivaldybės draustinio steigimo, ribų keitimo, gamtos paveldo objekto paskelbimo savivaldybės saugomu pasiūlymų teikėjai teikia savivaldybės administracijos direktoriui.

15. Pasiūlymus nagrinėja aplinkos ministro sudaryta Pasiūlymų dėl saugomų teritorijų steigimo, jų ribų keitimo nagrinėjimo komisija (toliau – komisija). Komisiją sudaro ne daugiau kaip 13 narių, iš kurių komisijos pirmininką skiria aplinkos ministras. Pasiūlymai dėl savivaldybės draustinio steigimo, jo ribų keitimo, gamtos paveldo objekto paskelbimo savivaldybės saugomu nagrinėjami ir sprendimas priimamas savivaldybės tarybos nustatyta tvarka, vadovaujantis Steigimo kriterijais.